# Formandens beretning 2019

Som vi selv synes, at vi arbejder i RIFT, således bliver også denne beretning:

Kort (målrettet) og godt:

Vi gen-besluttede i RIFT i starten af 2019 at bevare vores strategi om, at” small is beuatyful”- forstået på den måde, at vi fortsat ikke arbejder på at blive en (medlems-)stor forening, da vi fortsat oplever at være meget effektive som de håndfulde aktive medlemmer, vi er, der repræsenterer forskellige aspekter og perspektiver og efterhånden er sammentømret som effektiv organisation.

Derfor kan vi, som større organisationer og samarbejdsparter undrende spørger til, årligt på professionel vis sætte stor konference op.

Men det betyder ikke, at vi ikke skal være “store og bredde” ift at sætte os ind i de mange, mange perspektiver på feltet - eller at vi ikke skal sørge for at kæmpe for retssikkerhed for alle involverede på børne-ungeområdet, for det skal vi og gør vi.

Herunder som medlem af Ressourcegruppen bestående af de juridisk mest vidende på feltet, som afholder halvårlige møder- og som aktive iøvrigt med netværksdannelse og alle antenner ude.

Senest har jeg som formand for RIFT holdt møde med sekretariatet for De Anbragtes Vikår, som deltog med flere oplæg på vores netop afholdte temadag (Samarbejdet om det anbragte barn, 20.11.2020) og vi har haft den glæde at netværke med forfatter (tidligere plejemor) til bogen Byg Bro, Jytte S. Jakobsen, som ligeledes holdt oplæg på ovenfornævnte temadag.

På vores temadag takker de trofaste oplægsholdere og politikere herunder Bente Adolphsen og Trine Torp og Katrina Adsbøl os for årligt at afholde gode konferencer.

Vi takker tilbage til alle både oplægsholdere og frivillige og fortsætter ufortrødent med næste emne (Forældrehandleplaner) fra listen i brev til borgmestre 2017 om de 5 vigtigste ting at sætte ind på mhp bedring af kvalitet og retssikkerhed.

Dette kunne ikke lade sig gøre uden det fantastiske samspil af gode kompetencer i RIFTs bestyrelse og medlemsgruppe samt frivillige hjælpere.

Skønt ingen er hverken uddannet til det, vi gør eller havde særlige erfaringer fra start.

En særlig tak til RIFTs “huskunstner” Jenny Malena Högberg, hvis malerier er med til at højne den æstetiske og indholdsmæssige kvalitet i vore invitationer og casesamlinger.

Jeg oplever, at vores engagement og fællesskab samt vedholdenhed giver den store intensitet, der præger vores arrangementer, og som giver arrangementer det professionelle præg på en alternativ måde.

Rigtigt godt hjulpet af de mange højt kvalificerede oplægsholdere, der “kommer når vi kalder”.

Hermed både tak til jer i RIFT samt oplægsholdere og frivillige for endnu et år, hvor RIFT kvalificeret fik sat vigtige emner på dagsordenen.

Så meget, at vi nu er inviteret til at deltage i Socialstyrelsens følgegruppe på anbringelsesområdet.

- hvilket vi både er beærede over og føler os forpligtet af.

Der er desværre stadig langt igen mod opfyldningen af vores vision om at lovgivningen følges, og der er reelle klagemuligheder, hvis den ikke gør.

Men vi er kommet et stykke vej i forhold til vores mission om at dokumentere, informere og skabe debat om manglende retssikkerhed på børne- ungeområdet. Og vi vil i 2020 gå videre med fornyede kræfter sammen med flere og flere samarbejdsparter og de netværk, vi har dannet på vores vej.

Igen er der poppet historie op om kommunal manglende retssikkerhed (dennegang i Frederiksberg Kommune , men vi ved jo, at det kunne have været i mange andre kommuner).

Karina Adsbøl fortalte i paneldebatten på temadagen den 20. november, at hun (vist lige nu sidst i november) genfremsætter lovforslaget (fra før valget) om kulegravning af børne- ungeområdet.

Det værdsætter vi - fremfor de hurtige små lovændringer, som tilsyneladende uden forudgående analyser, har præget felter - når skandalesagerne har været fremme.

Vi tror på det seje træk - men det haster.

Det kan ikke være rigtigt, at retsstaten Danmark ikke fungerer, når man vil gøre det, der er det mest alvorlige, man kan gøre: At fjerne børn fra deres forældre.

Vi er lige så optaget af barnets tarv som alle andre, men må påpege, at også for børnenes skyld, skal indsatser og afgørelse være grundigt belyste og følgende lovgivningen.

Tak for endnu et godt år i RIFT - god jul og rigtigt godt (RIFT)år

Susanne Munck, formand